ಜಾಕ್ವೆಲಿನ್-ಸುಕೇಶ್‌ ಕುರಿತು ಈ ವಿಚಾರ ಕೇಳಿದ್ರೆ ನಿಜಕ್ಕೂ ಶಾಕ್‌ ಆಗುತ್ತೀರಾ!

ಬಾಲಿವುಡ್ ಬ್ಯೂಟಿ ಜಾಕ್ವೆಲಿನ್ ಸಾಲು ಸಾಲು ಸಿನಿಮಾಗಳಲ್ಲಿ ಬ್ಯುಸಿಯಾಗಿದ್ದಾರೆ. ಜತೆಗೆ ಹಾಲಿವುಡ್ ರಂಗಕ್ಕೂ ಹೆಜ್ಜೆ ಇಡ್ತಿದ್ದಾರೆ. ಸದ್ಯ ಸುಖೇಶ್ ವಿಚಾರವಾಗಿ ಜಾಕ್ವೆಲಿನ್ ಕೂಡ ಸುದ್ದಿಯಲ್ಲಿದ್ದಾರೆ. 200 ಕೋಟಿ ವಂಚನೆ ಪ್ರಕರಣದಲ್ಲಿ ಜೈಲು ಸೇರಿರುವ ಬೆಂಗಳೂರು ಮೂಲದ ಸುಕೇಶ್ ಚಂದ್ರಶೇಖರ್ ಜತೆ ಜಾಕ್ವೆಲಿನ್ ಪ್ರೀತಿ ಹೇಗೆ ಶುರುವಾಯಿತು ಎಂಬುದರ ಕುರಿತು ಶಾಕಿಂಗ್ ವಿಚಾರವೊಂದು ಹೊರ ಬಿದ್ದಿದೆ.

ಸುಖೇಶ್ ಚಂದ್ರಶೇಖರ್ ಸದ್ಯ 200 ಕೋಟಿ ಹಗರಣ ವಿಚಾರವಾಗಿ ಜೈಲು ಸೇರಿದ್ದಾರೆ. ವಂಚಕ ಸುಖೇಶ್‌ಗೂ ಬಾಲಿವುಡ್ ಚೆಲುವೆ ಜಾಕ್ವೆಲಿನ್‌ಗೂ ಎಲ್ಲಿಂದ ನಂಟು, ಇವರಿಬ್ಬರಿಗೂ ಪರಿಚಯವಾಗಿದ್ದು ಹೇಗೆ ಎಂಬುದರ ಶಾಕಿಂಗ್ ಅಪ್‌ಡೇಟ್‌ವೊಂದು ಸಿಕ್ಕಿದೆ. 20 ಪ್ರತ್ಯೇಕ ಕ್ರಿಮಿನಲ್ ಕೇಸ್ ಎದುರಿಸುತ್ತಿರು ಸುಖೆಶ್ 2017ರಿಂದ ತಿಹಾರ್ ಜೈಲಿನಲ್ಲಿದ್ದಾರೆ. ಜೈಲಿನಲ್ಲಿದ್ದುಕೊಂಡೆ ಜಾಕ್ವೆಲಿನ್‌ಗೆ ಕರೆ ಮಾಡಿದ್ದಾರೆ. ಇದನ್ನೂ ಓದಿ: ಸುದೀಪ್ ಜ್ವರದಿಂದ ಬಳಲುತ್ತಿದ್ದಾರೆ, ಕೋವಿಡ್ ಪಾಸಿಟಿವ್ ಆಗಿಲ್ಲ: ಜಾಕ್ ಮಂಜು

ಮೊದಲು ಸುಖೇಶ್ ಕರೆ ಬಂದಾಗ ಯಾವುದೇ ಪ್ರತಿಕ್ರಿಯೇ ನೀಡದ ಜಾಕ್ವೆಲಿನ್‌ಗೆ, ನಟಿಯ ಕೇಶ ವಿನ್ಯಾಸಕಿಯ ಮೂಲಕ ಸಂಪರ್ಕ ಮಾಡಿದ್ದಾರೆ. ಸನ್ ಟಿವಿ ನೆಟ್‌ವರ್ಕ್, ಆಭರಣ ಮಳಿಗೆಯ ಮಾಲಿಕ ಜತೆಗೆ ಗೃಹ ಸಚಿವ ಅಮಿತ್ ಶಾಗೆ ಆಪ್ತ ಎಂದು ಜಾಕ್ವೆಲಿನ್ ಬಳಿ ಸುಖೇಶ್ ಪರಿಚಯ ಮಾಡಿಕೊಂಡಿದ್ದಾರೆ. ಈ ವೇಳೆ ಇಬ್ಬರು ಮಾತನಾಡಲು ಆರಂಭಿಸಿದ್ದರು ಎಂಬ ಶಾಕಿಂಗ್ ವಿಚಾರ ಹೊರ ಬಿದ್ದಿದೆ.

ಆದರೆ ಈ ವೇಳೆ ಸುಖೇಶ್ ಜೈಲಿನಲ್ಲಿರುವ ವಿಚಾರ, ಅಲ್ಲಿಂದಲೇ ತನಗೆ ಕರೆ ಮಾಡುತ್ತಿದ್ದರು ಎಂಬುದು ನಟಿಗೆ ತಿಳಿದಿರಲಿಲ್ಲ ಎಂಬ ವಿಚಾರ ರಿವೀಲ್ ಆಗಿದೆ. ನಂತರ ಪೆರೋಲ್ ವೇಳೆ ಹೊರಬಂದಾಗ ನಟಿಯನ್ನ ಭೇಟಿಯಾಗಿ, ದುಬಾರಿ ಗಿಫ್ಟ್ ಅನ್ನು ಕೊಟ್ಟಿದ್ದರು. ಈ ಮೂಲಕ ಸುಖೇಶ್, ಜಾಕ್ವೆಲಿನ್ ಪ್ರೇಮ ಕಹಾನಿ ರಿವೀಲ್ ಆಗಿದೆ.

Live Tv
[brid partner=56869869 player=32851 video=960834 autoplay=true]